**9. évfolyam**

**Projekt házifeladatok**

|  |  |
| --- | --- |
| Tantárgy | Feladat rövid leírása |
| Angol nyelv | * Budapest projekt – Városbemutató kisfilm készítése budapesti városnéző túrához * Szórakoztató társasjáték tervezése és készítése * Our wonderful mind/body – ppt készítése és bemutatása, választható témákban (jobb és bal agyfélteke működése, amnézia okai és hatása, emberi teljesítmények, az alvás szerepe, az elektromos kütyük hatása az emberi testre és szellemre, stb.) * Más népek, kultúrák érdekes háztípusainak bemutatása, előnyei, hátrányai * Egy példakép bemutatása: külső-belső tulajdonságok, vonatkozói mellékmondatok használatával – ppt, szóbeli bemutatás * Egy kedvelt könyv részletes bemutatása – beadandó dolgozat |
| Irodalom | * A görög mitológia leletei – Készítsd el egy szabadon választott mitológiai tárgy élethű vagy kicsinyített mását! * Biblia Pauperum – Készítsd el egy A4-es vagy A3-as oldalt, amelyen képekben megjelenítesz egy általad jól ismert bibliai történetet. Írás nem lehet rajta, és a képek alapján felismerhetőnek kell lennie a kiválasztott történetnek! A lap tetején szerepeljen: Biblia Pauperum! * Képregény készítése Odüsszeusz kalandjaiból kézzel vagy számítógéppel 10 kocka terjedelemben. |
| Történelem | * 2-3 fős csoportokban egy ókori keleti ország egy szegmensének részletes bemutatása, önállóan, prezentációs formában. * A középkori város projekt ( 4-5 feladat csoportos megvalósítása) * A „Civilizáció és államszervezet az ókorban” témaköréhez kapcsolódva készítsen tudósítást az ókori olimpiai játékok menetéről, mint a játékokat látogató athéni polgár! * A „Középkori Magyar Királyság fénykora” témaköréhez kapcsolódva írjon levelet, mint a nándorfehérvári vár egyik védője a csata eseményeiről valamelyik hozzátartozójának! |
| Magyar nyelv | * Interjú készítése 1 tanárral és egy diákkal az általa olvasott műalkotásról * Tabló készítése A3-as méretben a szófajokról. Legyen rajta minél több jellemzőjük, és csoportosításuk * Videóinterjú készítése egy osztálytárssal a kedvenc időtöltéséről |
| Francia nyelv | * Bemutatkozó montázsplakát készítése (A3-as méretben) * Egy szabadon választott család (min 8 tag) alapján családfa elkészítése ppt-ben, a családtagok rövid jellemzése. |
| Német nyelv | * Előadás készítése Das bin ich címmel * Előadás készítése Mein Traumhaus * Budapesti városnézőprogram tervezése legalább 5 műemlék bemutatásával |
| Szakmai tárgyak | * Egy család életében a szükségletek, igények és az ehhez szükséges javak bemutatása, csoportosítása tetszőleges, kreatív formában * Egy ismert, szabadon választott vállalkozás környezetének bemutatása, elemzése * Előadás: Hogyan alakult ki a piacgazdaság? A piacgazdaság kritikája. Mik a piacgazdaság hátrányos velejárói? Ha hatalmadban állna, hogyan avatkoznál be a piaci folyamatokba? * Névjegy készítése: Egy cég vezetője/középvezetője/alkalmazottja vagy. Tervezd meg a névjegyedet! Tartalom: Mi minden kerüljön a céges névjegyedre? (szöveg: cégnév, logó; név, beosztás, elérhetőségek) Forma: Milyen legyen a megjelenése? (Papír: szín, forma, méret; betűtípus, betűméret) * Ajándékozás: Céged jubileumi vacsorát rendez egy elegáns étteremben, amelyre meghívja kiemelt üzleti partnereit. A jó kapcsolat ápolása miatt ajándékokat is ad a meghívottaknak. Tervezd meg a meghívott partnercégek képviselői (3 férfi, 3 nő) számára a cégedet legmegfelelőbben képviselő ajándéktárgyakat! Figyelj, hogy ezek mind különbözőek legyenek és az illemnek is mindenben megfeleljenek! |
| Komplex természettudományok | A hulladékgazdálkodáson keresztül a tanulók környezettudatos szemléletének formálása, a fenntarthatóság témakörének körbejárása. Projekttermékek:   * Reklámfilm/prezentáció/tabló megalkotása a Hulladékhasznosítóban tett látogatásról, az ott szerzett élményekről és tapasztalatokról, valamint a újrahasznosítás fontosságáról * Tervdokumentáció és/vagy konkrét eszköz elkészítése újrahasznosított hulladékból |